Author: WIN
Last saved by: Valenčík Ivan
Company: .

Príloha č. 7

Kritériá a postup na vyhodnocovanie žiadostí o zaradenie poskytovateľa zdravotnej
starostlivosti do zoznamu národných špecializovaných expertíznych pracovísk pre
zriedkavé choroby v Slovenskej republike

Tabuľka č. 1

Kritériá na vyhodnocovanie žiadostí o zaradenie poskytovateľa zdravotnej starostlivosti do zoznamu národných špecializovaných expertíznych pracovísk pre zriedkavé choroby v Slovenskej republike (ďalej len „expertízne pracovisko“) | Dokladuje sa

1. Expertízne pracovisko je určené na diagnostiku, liečbu a manažment starostlivosti o pacientov so zriedkavými chorobami v definovanej spádovej oblasti, preferenčne národnej. Expertízne pracovisko vykazuje dostatočnú kapacitu na expertné poradenstvo pre danú zriedkavú chorobu/skupinu zriedkavých chorôb (za zriedkavú chorobu sa považuje taká choroba, ktorej prevalencia je nie viac ako 1:2 000 osôb).

•	doterajšia starostlivosť o určitú zriedkavú chorobu/skupinu zriedkavých chorôb,
•	spádová oblasť, ktorú expertízne pracovisko manažuje pokrytím potrebnej zdravotnej starostlivosti v Slovenskej republike,
•	materiálno-technické vybavenie a personálne zabezpečenie expertízneho pracoviska pre nadregionálnu, celoslovenskú činnosť,
•	vykonávaná expertízna činnosť.

2. Rozsah zdravotnej starostlivosti je organizovaný tak, aby pokrýval všetky potreby pacientov s určitou zriedkavou chorobu/skupinou zriedkavých chorôb v Slovenskej republike. Expertízne pracovisko zabezpečuje úplný sortiment služieb pre danú zriedkavú chorobu/skupinu zriedkavých chorôb, ktorá sa dá v podmienkach Slovenskej republiky suficientne realizovať. Diagnostika a liečba musí dosahovať ciele európskych odborných štandardov. Vyžaduje sa spojenie a spolupráca s ďalšími expertíznymi pracoviskami na národnej, európskej a medzinárodnej úrovni.

•	žiadosť o zaradenie do siete expertíznych pracovísk,
•	zoznam poskytovateľov zdravotnej starostlivosti, ktorí sú zaradení do siete expertíznych pracovísk je vedený na webovom sídle Ministerstva zdravotníctva Slovenskej republiky,
•	medzinárodné gajdlajny starostlivosti o určitú zriedkavú chorobu/skupinu zriedkavých chorôb alebo medzinárodné odporúčania,
•	spolupráca v rámci Slovenskej republiky a na medzinárodnej úrovni.

3. Expertízne pracovisko sa zúčastňuje na vypracovávaní odporúčaní pre správnu prax a ich aplikácii v praxi.

•	texty postupov správnej praxe, ktoré expertízne pracovisko vypracovalo pre zriedkavú chorobu/skupinu zriedkavých chorôb,
•	odporúčania na celoslovenskú prax alebo dokumenty obdobného zamerania, uplatňované v slovenskej praxi,
•	úroveň organizačného zabezpečenia správnej praxe v Slovenskej republike.

4. Expertízne pracovisko poskytuje vzdelávanie a tréning pre zdravotníckych pracovníkov v príslušných špecializáciách, vrátane paramedicínskych špecialistov, príp. aj nezdravotníckych profesionálov (učitelia, opatrovatelia), potrebné pre komplexné poskytovanie starostlivosti pacientom so zriedkavou chorobou/skupinou zriedkavých chorôb. | •	vzdelávacie aktivity za posledné tri roky, zamerané na všetky typy vzdelávania a tréningu, realizované pracovníkmi expertízneho pracoviska (prednášky, publikácie, workschopy, konferencie, kurzy, atď.) k téme zriedkavých chorôb/skupine zriedkavých chorôb).

5. Expertízne pracovisko sa zúčastňuje výskumu, aby dochádzalo k zlepšeniu poznania chorôb a k optimalizácii diagnostiky, starostlivosti a liečby, vrátane klinického vyhodnocovania dlhodobých efektov nových liekov.

•	výskumné aktivity expertízneho pracoviska v oblasti predmetnej zriedkavej choroby/skupiny zriedkavých chorôb,
•	medzinárodné zapojenie sa do výskumu.

6. Používanie manažmentu kvality na zabezpečenie starostlivosti, vrátane národných a európskych legislatívnych opatrení, účasť v interných a externých schémach kontroly kvality, ak sú použiteľné. | •	účasť expertízneho pracoviska v interných a externých schémach kontroly kvality.

7. Vysoká úroveň expertízy a skúseností, dokumentovaná napr.: ročným počtom poskytnutých expertíz a konziliárnych posudkov, citovanými publikáciami, grantami, významné uznania expertízneho pracoviska.

•	počet evidovaných pacientov so zriedkavou chorobou,
•	regionálne rozloženie pacientov so zriedkavými chorobami,
•	podiel pacientov evidovaných v expertíznom pracovisku na predpokladanom celoslovenskom výskyte,
•	spolupráca s inými pracoviskami, ktorým sa poskytuje expertíza.

8. Expertízne pracovisko je zodpovedné za zber údajov pre klinický výskum, v zmysle platných právnych predpisov Slovenskej republiky podlieha hlásnej povinnosti príslušných chorôb, s cieľom primárne kreovať národný register zriedkavých chorôb.

•	klinická databáza a vyhodnocovanie stavu manažovaných pacientov v expertíznom pracovisku,
•	odosielanie hlásenia o pacientoch z expertízneho pracoviska do registra zriedkavých chorôb, príp. do iných registrov, vedených v Národnom centre zdravotníckych informácií (týmto spôsobom sa vytvoria podmienky pre vznik virtuálneho registra zriedkavých chorôb, prostredníctvom ktorého sa Slovenská republika zapojí do európskej siete expertíznych pracovísk i do európskej databázy zriedkavých chorôb).

9. Expertízne pracovisko dokladuje rozsah multidisciplinárneho prístupu (ak je potrebný, integráciu medicínskych, rehabilitačných, psychologických a sociálnych potrieb). | •	činnosti jednotlivých medicínskych disciplín a ďalších špecializácií, zapojených do komplexného riešenia problematiky danej zriedkavej choroby/skupiny zriedkavých chorôb (aké sú potreby, ako sú naplnené).

10. Organizácia spolupráce na zabezpečení kontinuity starostlivosti počas detstva, dospievania, dospelosti a vo všetkých štádiách choroby v potrebných prípadoch.

•	odborné usmernenia,
•	systém evidencie pacientov postupom veku a pod..

11. Dlhodobá udržateľnosť činnosti expertízneho pracoviska v rámci systému organizácie zdravotnej starostlivosti v Slovenskej republike a jeho financovanie. | •	informácie a štatistiky o potrebnom obsahu a rozsahu činností expertízneho pracoviska v rámci systému zdravotnej starostlivosti v Slovenskej republike (ak tieto údaje nie sú za Slovensko presné alebo dostupné, dokladujú sa údaje z najbližších populácií).

12. Spolupráca expertízneho pracoviska s existujúcimi pacientskymi organizáciami v oblasti zriedkavých chorôb.

•	odborné prednášky na stretnutiach a aktivitách pacientskych organizácií,
•	príspevky v časopisoch, vydávaných pacientskymi organizáciami, príp. na internetovej stránke pacientskych organizácií.

ZÁVEREČNÉ HODNOTENIE:
(opíšte silné stránky a slabé miesta poskytovateľa zdravotnej starostlivosti, vzhľadom na kritériá, ako aj celkový počet splnených kritérií v percentách)

Tabuľka č. 2
Postup na vyhodnocovanie žiadostí o zaradenie poskytovateľa zdravotnej starostlivosti do zoznamu národných špecializovaných expertíznych pracovísk pre zriedkavé choroby v Slovenskej republike

1. | Žiadosť o zaradenie poskytovateľa zdravotnej starostlivosti do zoznamu národných špecializovaných expertíznych pracovísk pre zriedkavé choroby v Slovenskej republike môže predložiť poskytovateľ zdravotnej starostlivosti, ktorý poskytuje zdravotnú starostlivosť v oblasti zriedkavých chorôb aspoň tri roky.
2. | Žiadosti o zaradenie poskytovateľa zdravotnej starostlivosti do zoznamu národných špecializovaných expertíznych pracovísk pre zriedkavé choroby v Slovenskej republike sa vyhodnocujú na základe dvanástich kritérií, ktoré sú uvedené v tabuľke č. 1.
3. | Komisia Ministerstva zdravotníctva Slovenskej republiky pre zriedkavé choroby (Rare Diseases – RD) (ďalej len „komisia“) zriadená Ministerstvom zdravotníctva Slovenskej republiky zabezpečí transparentné vyhodnotenie žiadostí o zaradenie poskytovateľa zdravotnej starostlivosti do zoznamu národných špecializovaných expertíznych pracovísk pre zriedkavé choroby v Slovenskej republike. Člen komisie nesmie byť žiadateľom ani zaujatý vo vzťahu k žiadateľovi. Člen komisie ani jemu blízka osoba nesmie byť štatutárnym orgánom alebo členom štatutárneho orgánu žiadateľa, ani spoločníkom právnickej osoby, ktorá je žiadateľom. Člen komisie nesmie vyhodnocovať žiadosť o zaradenie poskytovateľa zdravotnej starostlivosti do zoznamu národných špecializovaných expertíznych pracovísk pre zriedkavé choroby v Slovenskej republike, predloženú jeho zamestnávateľom, ktorý je zároveň žiadateľom.
4. | Komisia je pri vyhodnocovaní žiadostí o zaradenie poskytovateľa zdravotnej starostlivosti do siete národných špecializovaných expertíznych pracovísk pre zriedkavé choroby v Slovenskej republike nezávislá, vyhodnocuje ich podľa kritérií, ktoré sú uvedené v tabuľke č. 1 a postupu, ktorý je uvedený v tabuľke č. 2.
5. | V záverečnom hodnotení sa uvádzajú silné stránky a slabé miesta poskytovateľa zdravotnej starostlivosti, vzhľadom na kritériá, ako aj celkový počet splnených kritérií v percentách.
6. | Na odporúčacie stanovisko pre zaradenie poskytovateľa zdravotnej starostlivosti do siete národných špecializovaných expertíznych pracovísk pre zriedkavé choroby v Slovenskej republike je potrebný celkový počet splnených kritérií 75 % a viac z najvyššieho možného počtu 100 %.
7. | Ak je celkový počet splnených kritérií nižší ako 75 %, žiadosť o zaradenie poskytovateľa zdravotnej starostlivosti do siete národných špecializovaných expertíznych pracovísk pre zriedkavé choroby v Slovenskej republike sa vyradí.
8. | Nakoľko ide o zabezpečenie koncentrovanej starostlivosti vo vysoko a úzko špecializovanej oblasti, schválenie žiadosti o zaradenie poskytovateľa zdravotnej starostlivosti do siete národných špecializovaných expertíznych pracovísk pre zriedkavé choroby v Slovenskej republike nie je nárokovateľné.
9. | Ministerstvo zdravotníctva Slovenskej republiky na základe smerovania poskytovania zdravotnej starostlivosti v oblasti zriedkavých chorôb rozhodne o zaradení poskytovateľa zdravotnej starostlivosti do siete národných špecializovaných expertíznych pracovísk pre zriedkavé choroby v Slovenskej republike, so zreteľom na vyhodnotené kritériá, ktoré sú uvedené v tabuľke č. 1.
10. | Rozhodnutie o zaradení poskytovateľa zdravotnej starostlivosti do siete národných špecializovaných expertíznych pracovísk pre zriedkavé choroby v Slovenskej republike je platné na dobu určitú, spravidla na tri roky. Po uplynutí tejto lehoty bude činnosť národného špecializovaného expertízneho pracoviska pre zriedkavé choroby v Slovenskej republike prehodnotená podľa kritérií, ktoré sú uvedené v tabuľke č. 1.
11. | Ministerstvo zdravotníctva Slovenskej republiky vedie na svojom webovom sídle zoznam poskytovateľov zdravotnej starostlivosti, ktorí sú zaradení do siete národných špecializovaných expertíznych pracovísk pre zriedkavé choroby v Slovenskej republike.